# lav4e

РЕПУБЛИКА БЪЛГАРИЯ

Министерство на земеделието и храните и горите

Областна дирекция „Земеделие” гр. Пазарджик

ОБЯВЛЕНИЕ

за провеждане на конкурс за назначаване на държавен служител

На основание чл.10а, ал.2 от Закона за държавния служител, във връзка с чл.14, ал. 1 от Наредба за провеждане на конкурсите за държавни служители и със заповед №РД-04-32/15.07.2019 г. на директора на ОД “Земеделие” гр. Пазарджик е обявен конкурс за заемане на длъжността :

- Младши експерт в Областна Дирекция Земеделие град Пазарджик, Главна Дирекция ,,Аграрно развитие“ Общинска служба по Земеделие гр.Пазарджик

І. Минимални и специфични изисквания за длъжността

-професионален опит - не се изисква

-минимална степен на образование – „бакалавър”;

-специфика на образованието – аграрна икономика, растителна защита, агроинженерство, зооинженерство, ветеринарна медицина, корпоративно управление, геодезия и информатика; бизнес администрация и аграрни науки

-Познаване на нормативна уредба – Закон за собствеността и ползването на земеделските земи /ЗСПЗЗ/, Правилник за прилагане на закона за собствеността и ползването на земеделските земи /ППЗСПЗЗ/, Закон за опазване на земеделските земи и правилника по прилагането му. Закон за възстановяване на собствеността върху горите и земите от горски фонд /ЗВСГЗГФ/, Правилник за прилагане на закона за възстановяване на собствеността върху горите и земите от горския фонд /ППЗВСГЗГФ/, Закон за подпомагане на земеделските производители, Наредба № 3/1999 год. за създаване и поддържане на регистър на земеделските производители, Наредба № 5/2009 г. за условията и реда за подаване на заявления по схеми и мерки за директни плащания,

- умения и компетентности: аналитична компетентност, ориентация към резултати, изграждане на отношения, познаване на заинтересуваните страни, комуникативна компетентност;

- кандидатите да отговарят на условията на чл. 7 от Закона за държавния служител.

Начин за провеждане на конкурса:

Чрез решаване на тест и провеждане на интервю.

Необходими документи, място и срок за подаване:

Писмено заявление за участие в конкурс, съгласно приложение № 2 от НПКДС, ведно със следните приложения към него:

-декларация по чл. 17, ал. 2, т. 1 от НПКДС на лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

-копия от документи за придобита образователно-квалификационна степен;

-други документи, свързани с изискванията за заемане на длъжността.

Подаването на заявлението и приложенията към него се извършва лично от всеки кандидат или чрез пълномощник.

Място за подаване: гр. Пазарджик, ул. „Екзарх Йосиф” № 3, ет. 4 стая 7 - деловодството на ОД „Земеделие” гр. Пазарджик.

Срок за подаване: от 17.07.2019 г. до 29.07.2017 г. включително , всеки работен ден от 9,00 часа до 17, 30 часа.

Общодостъпното място, където ще се обявяват списъците или други съобщения във връзка с конкурса - гр. Пазарджик, ул. „Екзарх Йосиф” № 3, ет. 4, информационното табло на ОД „Земеделие” гр. Пазарджик и на официалната интернет страница на Дирекцията.

Кратко описание на длъжностите младши експерт в общинска служба по ,,Земеделие“

Подпомагане дейността на началника на общинската служба по земеделие чрез събиране и систематизиране на информация и осигуряване административното обслужване на гражданите. Обработва писмената и графична информация, свързана със собствеността на земеделските земи, гори и земи от горския фонд; Подпомага воденето на регистъра за сключените договори за наем и аренда; Участва в процеса по набиране, обобщаване и подаване на оперативна селскостопанска информация; Участва в изпълнението на дейностите по агростатистика на територията на общината. Подпомага воденето на регистър на издадените и използвани поименни компесаторни бонове; Работи с програмни продукти FERMA 2, FERMA 0, FPG, FOZ, FPZ, FRZPK; Работи в Системата за регистрация на кандидати и заявления за подпомагане /СРКЗП/; Извършва дейности по подържане на данните в Системата за идентификация на земеделските парцели /СИЗП/ в актуално състояние, включително чрез проверки и измервания на място;

Размерът на основната заплата за длъжността "младши експерт" е от 560.00 лева до 1000.00 лева

*Стоян Траянов - Директор на ОД "Земеделие“ гр. Пазарджик*